

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**OPĆINSKI NAČELNIK**

**KLASA:** 100-01/25-01/01

**URBROJ:** 2196-19-01-25-03

**Negoslavci,** 17. veljače 2025.

 Temeljem mjere za poticanje zapošljavanja iz nadležnosti Hrvatskog zavoda za zapošljavanje za 2025. godinu, i članka 32. st.2. Statuta Općine Negoslavci (Službeni glasnik Općine Negoslavci br. 1/21., 7/23., 9/24.) Općinski načelnik Općine Negoslavci 17.02.2025. godine objavljuje:

**N A T J E Č A J**

**za prijem u javni rad u Općini Negoslavci temeljem Programa javnog rada**

 **„Zajedno za čistiju zajednicu!“**

Broj traženih radnika/ca: 3 osobe

Naziv radnog mjesta: Radnik/radnica na uređenju okoliša

Vrsta zaposlenja: Na određeno; javni radovi

Radno vrijeme: Puno radno vrijeme

Razina obrazovanja: Bez škole, završena osnovna škola, srednja škola 3 godine,

 srednja škola 4 godine.

Opis poslova:

* radovi na održavanju zelenih površina i hortikulture: košnja zelenih površina, plijevljenje grmlja od korova, odstranjivanje slomljenih i suhih grana ostalog biljnog raslinja, a koji ne spadaju u redovne poslove općine te ručni utovar i odvoz na legalnu deponiju,
* radovi na raščišćavanju raslinja krčenjem motornom kosom i pilom,
* ostali poslovi na održavanju staza i cesta: ručno krčenje samoniklog grmlja i šiblja i uklanjanje barijera unutar pojasa cesta te drugi poslovi koji su potrebni za odvijanje procesa rada,
* sakupljanje i odvoz raslinja na deponiju, čišćenje javnih površina, sakupljanje otpada, uređenje okoliša.

Ciljane skupine:

1. osobe u nepovoljnom položaju na tržištu rada, bez obzira na duljinu prijave u Evidenciji:

– roditelji sa 4 i više malodobne djece,

– roditelji djece s teškoćama u razvoju,

– roditelji djece oboljele od malignih bolesti,

– roditelji udovci i roditelji djeteta bez upisanog drugog roditelja,

– osobe s invaliditetom,

– žrtve trgovanja ljudima,

– žrtve obiteljskog nasilja, azilant i stranac pod supsidijarnom, odnosno privremenom zaštitom

 kao i članovi njegove obitelji,

– liječeni ovisnici,

– povratnici s odsluženja zatvorske kazne unazad 6 mjeseci od dana podnošenja zahtjeva,

– osobe uključene u probaciju,

– pripadnici romske nacionalne manjine,

– beskućnici/e,

– hrvatski povratnici/useljenici iz hrvatskog iseljeništva,

– hrvatski branitelji, djeca poginulih i nestalih hrvatskih branitelja.

1. korisnici zajamčene minimalne naknade sukladno važećem Zakonu o socijalnoj skrbi (dalje u tekstu: ZSS), prijavljeni u Evidenciju
2. osobe prijavljene u Evidenciju dulje od 24 mjeseca

Osoba ne može ponovno biti uključena u potporu javni rad 12 mjeseci nakon prestanka trajanja mjere javni rad za tu osobu.

Osobe s posebnim statusom moraju imati dokaz kojim mogu dokazati posebni status. Osobe sa statusom stranca pod privremenom zaštitom, kao i članovi njihove obitelji (izbjeglice iz Ukrajine) u 1. ciljanoj skupini koja uključuje 100%-tno financiranje.

Takve osobe dokazuju svoj status iskaznicom stranca pod privremenom zaštitom koja im je i preduvjet za ulazak u evidenciju (zelenim kartonom).

Sukladno uvjetima za mjeru Javni rad, osobe ne mogu biti uključene u javni rad 12 mjeseci nakon prestanka javnog rada za tu osobu. Prema tome, svi koji su uključeni u javni rad prošle godine, ove godine neće moći biti uključeni.

Kandidati su dužni priložiti sljedeću dokumentaciju:

- zamolba za posao,

- životopis,

- preslika osobne iskaznice,

- potvrdu o duljini prijave u evidenciji Hrvatskog zavoda za zapošljavanje,

- osobe koje se pozivaju na posebni status za određenu ciljanu skupinu moraju dostaviti dokaz

 o pripadanju ciljanoj skupini.

Osobe koje se prijavljuju na natječaj dužne su dostaviti svoju prijavu putem pošte (preporučeno) ili osobno u roku od osam dana od dana objave natječaja na adresu:

**Općina Negoslavci**

**Vukovarska 7**

**32239 Negoslavci**

 s naznakom „**Za natječaj-javni radovi- „Zajedno za čistiju zajednicu!**“

Nepravovremene i nepotpune prijave neće se razmatrati.

Natječaj će biti objavljen na web stranicama Hrvatskog zavoda za zapošljavanje i internetskoj stranici Općine Negoslavci – http://opcina-negoslavci.hr/

Detaljnije o uvjetima javnog rada i ciljanim skupinama na: https://mjere.hzz.hr/mjere/javni-rad-2025/

**OPĆINSKI NAČELNIK**

Dušan Jeckov